text: El 8è torneig Petits Isards tindrà uns 500 participants
  Representants de la FAR.
  Actualitzada 08/06/2018 a les 07:21
  Demà se celebrarà la vuitena edició del torneig internacional Petits Isards, que comptarà amb uns 500 participants provinents de cinc escoles de rugbi que estaran dividits en quatre categories a la competició que es farà a l'Estadi Nacional. Tres vindran de França, una de Sitges, i l'escola de rugbi de la federació i el VPC Andorra serà la que completi la nòmina de participants del torneig que es va estrenar fa deu anys.
  A més, la Federació Andor­rana de Rugbi va aprofitar per fer un balanç positiu del torneig interescolar, que enguany ha tingut 1.350 alumnes participants d'entre 8 i 10 anys de tots els sistemes educatius.